CELEX: 32008D0088
Language: et
Date: 2008-01-28 00:00:00
Title: 2008/88/EÜ: Komisjoni otsus, 28. jaanuar 2008 , millega muudetakse otsust 2005/59/EÜ Slovakkia piirkondade osas, kus rakendatakse kavu metssigadel esineva sigade katku likvideerimiseks ja metssigade erakorraliseks vaktsineerimiseks (teatavaks tehtud numbri K(2008) 319 all)

1.2.2008   
            
            
               ET
            
            
               Euroopa Liidu Teataja
            
            
               L 28/34
            
         
      KOMISJONI OTSUS,
   28. jaanuar 2008,
   millega muudetakse otsust 2005/59/EÜ Slovakkia piirkondade osas, kus rakendatakse kavu metssigadel esineva sigade katku likvideerimiseks ja metssigade erakorraliseks vaktsineerimiseks
   (teatavaks tehtud numbri K(2008) 319 all)
   (Ainult slovakikeelne tekst on autentne)
   (2008/88/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. oktoobri 2001. aasta direktiivi 2001/89/EÜ ühenduse meetmete kohta sigade katku tõrjeks, (1) eriti artikli 16 lõiget 1 ja artikli 20 lõiget 2,
   ning arvestades järgmist:
   
               (1)
            
            
               Sigade katku vastu võitlemise ühe meetmena võeti 26. jaanuaril 2005. aastal vastu komisjoni otsus 2006/59/EÜ, millega kiidetakse heaks kavad metssigadel esineva sigade katku likvideerimiseks ja metssigade erakorraliseks vaktsineerimiseks Slovakkias. (2)
               
            
         
               (2)
            
            
               Slovakkia on nüüdseks teavitanud komisjoni, et metssigadel esinev sigade katk on edukalt likvideeritud järgmistes veterinaar- ja toiduameti ringkondades: Trenčín (hõlmab Trenčíni ja Bánovce nad Bebravou rajoone), Prievidza (hõlmab Prievidza ja Partizánske rajoone) ja Púchov (hõlmab ainult Ilava rajooni). Seega ei ole neis piirkondades enam vaja rakendada kavu metssigadel esineva sigade katku likvideerimiseks ja metssigade erakorraliseks vaktsineerimiseks.
            
         
               (3)
            
            
               Slovakkia on teavitanud komisjoni ka metssigadel esineva sigade katku hiljutistest arengutest ja selle haiguse esinemisest Nové Zámky ringkonnas. Pidades silmas olemasolevat epidemioloogilist teavet, tuleks metssigadel esineva sigade katku likvideerimise kava meetmeid laiendada ja lisada kavva territooriumid Nové Zámky, Komárno ja Levice ringkondadest.
            
         
               (4)
            
            
               Et tagada ühenduse õigusaktide läbipaistvus, tuleks otsuse 2005/59/EÜ lisa tekst, milles on sätestatud kõnealuste kavadega hõlmatud piirkonnad, asendada käesoleva otsuse lisas esitatud tekstiga.
            
         
               (5)
            
            
               Otsust 2005/59/EÜ tuleks seega vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2005/59/EÜ lisa asendatakse käesoleva otsuse lisa tekstiga.
   Artikkel 2
   Käesolev otsus on adresseeritud Slovaki Vabariigile.
   
      Brüssel, 28. jaanuar 2008
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 316, 1.12.2001, lk 5. Direktiivi on viimati muudetud komisjoni otsusega 2007/729/EÜ (ELT L 294, 13.11.2007, lk 26).
   
      (2)  ELT L 24, 27.1.2005, lk 46. Otsust on viimati muudetud otsusega 2006/20/EÜ (ELT L 15, 20.1.2006, lk 48).
   
      LISA
      
         
            „LISA
            1.   Piirkonnad, kus rakendatakse metssigadel esineva sigade katku likvideerimise kava:
            Järgmised veterinaar- ja toiduametite ringkondade territooriumid: Žiar nad Hronom (hõlmab Žiar nad Hronomi, Žarnovica ja Banská Štiavnica rajoone), Zvolen (hõlmab Zvoleni, Krupina ja Detva rajoone), Lučenec (hõlmab Lučeneci ja Poltári rajoone), Veľký Krtíš (hõlmab Veľký Krtíši rajooni), Komárno (hõlmab kiirteest 64 ida pool, Ungari piirist põhja pool ja Nové Zámky rajoonist ida pool asuvat territooriumi), Nové Zámky (hõlmab Komárno rajoonist ida pool ja kiirteest 64 ida pool, kiirteest 75 lõuna pool ja Ungari piirist põhja pool asuvat territooriumi) ning Levice (Nové Zámky rajoonist ida pool ja kiirteest 66 (E77) ida pool, kiirteest 75 lõuna pool, Ungari piirist põhja pool Veľký Krtíši rajoonist lääne pool asuvat territooriumi).
            2.   Piirkonnad, kus rakendatakse kava metssigade erakorraliseks vaktsineerimiseks sigade katku vastu:
            Järgmised veterinaar- ja toiduametite ringkondade territooriumid: Žiar nad Hronom (hõlmab Žiar nad Hronomi, Žarnovica ja Banská Štiavnica rajoone), Zvolen (hõlmab Zvoleni, Detva ja Krupina rajoone), Lučenec (hõlmab Lučeneci ja Poltári rajoone) ja Veľký Krtíš (hõlmabVeľký Krtíši rajooni).”